Държавен вестник, бр. 35, 2016 г., стр. 19

БРОЙ  35	
Д Ъ Р Ж А В Е Н  В Е С Т Н И К 	
СТР.  19  
за упражняване на професията, определени в 
законови и подзаконови актове (здравословно 
състояние, правоспособност и др.)
Придобилият трета степен на професионална 
квалификация по професията „Сондажен техник“ 
използва техническа литература и съвременни 
софтуерни продукти за управление на минни 
машини и съоръжения, спазва и следи за из-
пълнението на техническите и технологичните 
изисквания за работата на сондажните машини 
и съоръжения, за тяхната изправност, режимните 
им параметри. Поддържа и контролира ефек-
тивната експлоатация на машини, механични 
инсталации и съоръжения в различни сфери 
на сондажната дейност: проучвателно сонди-
ране, хидрогеоложко и инженерно-геоложко 
сондиране, сондиране за добив на нефт и газ. 
Сондажният техник организира и изпълнява 
своевременен ремонт на видовете оборудване, 
инсталации, комуникации, установки, машини, 
приспособления и измервателна апаратура. 
Организира периодични прегледи и ремонт, 
разкрива, анализира и докладва причините за 
преждевременно износване на отделни детайли 
и възли и прогнозира безопасната и ефективна 
работа за кратък период – за една смяна, дено-
нощие, седмица. Сондажният техник поддържа 
чистота на работното място, организира съби-
рането на битови и промишлени отпадъци на 
определените за целта места, като спазва еко-
логичните норми и разпоредби в съответното 
производство; отговаря за работата на други 
работници; познава и контролира спазването 
на правилниците, инструкциите и разпоредбите, 
свързани с безопасност на труда и противопо-
жарна охрана.
В своята работа сондажният техник използ-
ва справочна техническа литература, схеми, 
графици, чертежи, карти, работи с различни 
видове машини и съоръжения съобразно вида 
на сондирането; познава и използва средствата 
за комуникация на съответното работно място, 
умее да предава информацията кратко, ясно и 
точно. 
В работата си ползва универсални технически 
инструменти (кирка, лопата, клещи, отвертка, 
чук и др.), специфични сондажни инструменти 
за изпълнение на конкретни дейности, различни 
електроинструменти (бормашина, винтоверт, 
акумулаторни отвертки, гайковерт и др.) и 
машини (глиносмесители, миксери, помпи, 
компресори, лебедки и др.). 
Умее да разчита технически и експлоата-
ционни параметри на машини и съоръжения.
Работното време е стандартно, възможна 
е и работа на смени, извънредна работа, в 
почивните и празничните дни в зависимост 
от особеностите на технологичните процеси в 
сондирането. Поради сезонността на работата 
значително по-голямо натоварване се наблюдава 
през пролетно-летния период и по-слабо – през 
есенно-зимния. Сондажният техник работи 
предимно на открито, при различни атмосфер-
ни условия, често при повишена запрашеност 
и шум, опасност от физически, химически, 
електрически въздействия; работи на височина 
и при условия, криещи висок риск за здравето 
и сигурността.
Сондажният техник се реализира в областта 
на строителството, геологопроучвателното дело 
и миннодобивната промишленост. Квалифи-
кацията му дава възможност да участва и в 
дейности по строителството на промишлени 
и граждански обекти, както и за прокарване 
на подземни комуникации в градски условия. 
Извършва дейности по подготовката на сондаж-
ната площадка, монтаж на сондовите машини 
и съоръжения, експлоатация и управление 
на оборудването, демонтаж и преместване на 
сондовите машини и съоръжения, контрол и 
техническо поддържане на оборудването.
Важни изисквания за упражняване на профе-
сията са: спазване на трудовата и технологичната 
дисциплина; умение за работа в екип; лоялност; 
инициативност, бързо и правилно реагиране в 
сложни и непредвидени ситуации. Изисквани-
ята за физическа издръжливост, способност за 
вдигане на тежки предмети, често навеждане и 
изправяне, издръжливост на работа при еднооб-
разна рутинна дейност, сръчност, концентрация 
на вниманието и наблюдателност са от същест-
вено значение за качественото упражняване на 
професията.
2.2. Възможности за продължаване на про-
фесионалното обучение
Лицата, придобили трета степен на професи-
онална квалификация по професията „Сондажен 
техник“, могат да продължат обучението си за 
придобиване на квалификация по други профе-
сии/специалности от професионално направление 
544 „Минно дело, проучване и добив на полезни 
изкопаеми“. 
2.3. Възможности за професионална реали-
зация съгласно Националната класификация 
на професиите и длъжностите (НКПД – 2011) 
в Република България, утвърдена със Заповед 
№ РД-01-931 от 27.12.2010 г. на министъра на 
труда и социалната политика, изм. и доп. със 
заповеди № РД-01-204 от 28.02.2011 г., № РД-01-
426 от 30.05.2011 г., № РД-01-529 от 30.06.2011 г., 
№ РД-01-533 от 30.06.2011 г., № РД 01-952 от 
29.12.2011 г., № РД-01-586 от 6.07.2012 г., № РД-01-
1002 от 19.12.2012 г., № РД-01-979 от 21.12.2013 г., 
№ РД-01-933 от 19.12.2014 г. и № РД-01-1027 от 
22.12.2015 г.
Съгласно НКПД – 2011, придобилият трета 
степен на професионална квалификация по 
професията „Сондажен техник“ може да заема 
длъжности от единични групи 3117 „Минни и 
металургични техници“, 8113 „Машинни опе-
ратори на сондажно оборудване и сродни на 
тях“, както и длъжностите 7233-2008 „Механик, 
минни машини“, 7233-2023 „Монтьор минни